ได้อานิสงค์จากเพื่อนอีกแล้วค่ะ เพื่อนซื้อมาให้ลองชิมชีสทาร์ตของ Pablo ค่ะ เพื่อนใช้เวลาต่อคิวประมาณ 1 ชั่วโมงค่ะ จะลองซื้อรสชาเขียวมาให้ชิมแต่ดันหมด เราเลยได้ชิมรสออริจินัลค่ะ ส่วนตัวก็คาดหวังไว้สูงเหมือนกัน แต่ได้เคยถามน้องว่าตอนไปกินที่ญี่ปุ่นรสชาติเป็นยังไง น้องบอกว่าธรรมดา ไม่ได้ว่าอร่อยแบบว้าวมาก ได้ยินคนพูดแบบนี้มาหลายคนแล้ว พอได้ลองชิมจริงๆก็รู้สึกว่ารสชาติจะอ่อนกว่า Bake เยอะ ความเข้มข้นของชีสน้อยกว่า ส่วนตัวทาร์ตนั้นของ Bake ชนะขาดลอย ขนาดแช่เย็นเก็บไว้มาทาน 2 วันก็ยังกรอบอยู่ แต่ของ Pablo เก็บไว้ทานอีกวันนึงยังไม่กรอบเท่า เราว่าธรรมดาไปหน่อย

 
รสชาติโดยรวมก็อร่อยนะ แต่ว่าชอบของ Bake และ MX มากกว่าค่ะ 2 เจ้านี่ความเข้มข้นจะมากกว่า ถ้ามีโอกาสได้ไปซื้อเองก็อยากจะลองรสชาเขียวดูค่ะ

ป.ล.เพื่อนไปลองชิมไอติมมาบอกว่าเลี่ยนมากค่ะ ^^”

